**Ādažu novada domes**

**iepirkuma**

**“Sarunu procedūra - GAUJAS IELAS A LIETUS ŪDENS KANALIZĀCIJAS TĪKLU IZBŪVE”**

**(ID.Nr. ĀND 2017/82)**

iepirkuma komisijas sēdes

# **PROTOKOLS Nr.05-30-2017/82-3**

|  |  |
| --- | --- |
| Ādažos | **2017.gada 29.augustā** |

## **Sēde sākās:**

## Komisijas priekšsēdētājs atklāj sēdi plkst. 10.00.

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi:  Komisijas sekretāre: | Valērijs Bulāns  Rita Šteina  Everita Kāpa  Uģis Dambis  Halfors Krasts  Alīna Liepiņa-Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194.

**Darba kārtībā:**

SIA “LIELVĀRDES MELIORĀCIJA” 2017.gada 28.augusta iesnieguma izvērtēšana.

**Darba gaita:**

1. R.Šteina ziņo par SIA “LIELVĀRDES MELIORĀCIJA” 2017.gada 28.augusta iesniegumu, kurā lūgts pagarināt būvdarbu izpildes termiņu par divām nedēļām (līdz 15.09.), kā arī pagarināt būvdarbu pieņemšanas ekspluatācijā termiņu līdz 15.10. Tāpat arī iesniegumā lūgts segt būvdarbu papildus izmaksas 17062,07 euro apmērā (bez PVN).
2. Komisija iepazīstas ar SIA “LIELVĀRDES MELIORĀCIJA” iesniegumā minētajiem argumentiem termiņa pagarinājuma un papildus izmaksu pamatojumam.
3. Komisija apspriež, ka ir saskatāma pasūtītāja vaina SIA “LIELVĀRDES MELIORĀCIJA” būvdarbu izpildes kavējumā. Ņemot vērā, ka Gaujas ielas izbūves darbi (līgums ar SIA “Monum”) aizkavējās, Gaujas iela tika atvērta satiksmei tikai 18.07.2017. Faktiski darbi bija jāuzsāk 06.07.2017, bet līdz 18.07. SIA “LIELVĀRDES MELIORĀCIJA” nevarēja pilnvērtīgi veikt darbus, jo caur objektu tika virzīta satiksme (būvdarbu zonā bija Gaujas ielas apvedceļš).  Komisija apspriež, ka pieprasītais būvdarbu izpildes termiņa un darbu pieņemšanas ekspluatācijā termiņa pagarinājums ir pamatots un akceptējams.
4. Komisija apspriež SIA “LIELVĀRDES MELIORĀCIJA” pieprasīto būvdarbu papildus izmaksu 17062,07 euro apmērā (bez PVN) pamatojumu. Komisija apspriež, ka papildus finansējums par būvbedres nostiprināšanu un papildus sūknēšanu nevar tikt akceptēts, jo pats būvuzņēmējs ir atbildīgs par darbu organizāciju. Komisija apspriež, ka arguments papildus finansējuma piešķiršanai nevar būt arī nokrišņu apjoms, jo finanšu piedāvājuma sagatavošanā nevarēja tikt pieņemts, ka darbu izpildes laikā nebūs nokrišņu. Projektā un arī būvuzņēmēja finanšu piedāvājumā pozīcija “Gruntsūdens līmeņa pazemināšana būvdarbu laikā” ir minēts ar mērvienību “Komplekts”, kas nozīmē, ka tas ir visu iespējamo resursu izmaksu kopums, lai veiktu gruntsūdens pazemināšanu.

**Komisija vienbalsīgi nolemj:**

1. Akceptēt SIA “LIELVĀRDES MELIORĀCIJA” pieprasīto līguma termiņa pagarinājumu iepirkuma “Sarunu procedūra - GAUJAS IELAS A LIETUS ŪDENS KANALIZĀCIJAS TĪKLU IZBŪVE” (ID.Nr.: ĀND 2017/82) ietvaros noslēgtajā līgumā. Pagarināt būvdarbu izpildes termiņu par divām nedēļām (līdz 15.09.), kā arī pagarināt būvdarbu pieņemšanas ekspluatācijā termiņu līdz 15.10.
2. Neakceptēt SIA “LIELVĀRDES MELIORĀCIJA” iesniegumā minētos papildus izdevumus.
3. E.Kāpai saskaņot ar pusēm līguma grozījumu projektu.

**Sēdi slēdz:**

Komisijas priekšsēdētājs sēdi slēdz plkst. 12:00.

**Pielikumā:**

1. SIA “LIELVĀRDES MELIORĀCIJA” 28.08. iesniegums;
2. Izdrukas no ĀND mājaslapas.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi:

\_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

Komisijas sekretāre: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone